CELEX: 32010R0026
Language: bg
Date: 2010-01-12 00:00:00
Title: Регламент (ЕС) № 26/2010 на Комисията от 12 януари 2010 година за изменение на Регламент (ЕО) № 872/2004 на Съвета относно по-нататъшни рестриктивни мерки по отношение на Либерия

14.1.2010   
            
            
               BG
            
            
               Официален вестник на Европейския съюз
            
            
               L 9/5
            
         РЕГЛАМЕНТ (ЕС) № 26/2010 НА КОМИСИЯТА
   от 12 януари 2010 година
   за изменение на Регламент (ЕО) № 872/2004 на Съвета относно по-нататъшни рестриктивни мерки по отношение на Либерия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 872/2004 на Съвета от 29 април 2004 г. относно по-нататъшни рестриктивни мерки по отношение на Либерия (1), и по-специално член 11, буква а) от него,
   като има предвид, че:
   
               (1)
            
            
               В приложение I към Регламент (ЕО) № 872/2004 са изброени физическите и юридическите лица, органите и образуванията, обхванати от замразяването на финансови средства и икономически ресурси съгласно този регламент.
            
         
               (2)
            
            
               На 16 декември 2009 г. Комитетът по санкциите към Съвета за сигурност на ООН реши да внесе някои изменения в списъка на лицата, групите и образуванията, спрямо които следва да се прилага замразяване на финансовите средства и икономически ресурси. Поради това приложение I следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 872/2004 се изменя, както е посочено в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 януари 2010 година.
      
         
            За Комисията,
         
         
            от името на председателя,
         
         João Vale DE ALMEIDA
         
            Генерален директор на Генерална дирекция „Външни отношения“
         
      
   
   
      (1)  ОВ L 162, 30.4.2004 г., стр. 32.
   
      ПРИЛОЖЕНИЕ
      Приложение I към Регламент (ЕО) № 872/2004 се изменя, както следва:
      Записът на следното физическо лице се заличава:
      
         „Ali Kleilat (известен също като a) Ali Qoleilat, б) Ali Koleilat Delbi, в) Ali Ramadhan Kleilat Al-Delbi, г) Ali Ramadan Kleilat Al-Dilby, д) Ali Ramadan Kleilat, е) Ali Ramadan Kleilat Sari). Дата на раждане: 10.7.1970 г. (годината на раждане в някои от неговите паспорти е 1963 г.). Месторождение: Beirut, Ливан. Националност: ливанска. Номера на паспортите: а) 0508734, б) 1432126 (Ливан), в) Regular-RL0160888 (Ливан), г) D00290903 (Либерия), д) Z01037744 (Нидерландия), е) Regular-B0744958 (Венецуела). Национален регистрационен номер: 2016, Mazraa. Дата на определянето, посочена в член 6, точка б): 23.6.2004 г.“